მაიკლ ფასბენდერი
მაიკლ ფასბენდერი (ინგლ. Michael Fassbender დ. 2 აპრილი, 1977, ჰაიდელბერგი) — გერმანული წარმოშობის ირლანდიელი მსახიობი. ის ცნობილია ლეიტენანტ არჩი ჰიკოქსის როლის განსახიერებით კვენტინ ტარანტინოს „უსახელო ნაბიჭვრებში“ (2009), ასევე მარველის კომიქსების პერსონაჟის, მაგნეტოს თამაშით ფილმში „იქს-ადამიანები: პირველი კლასი“ (2011). 2001 წლიდან ფასბენდერი თამაშობდა სატელევიზიო სერიალებსა და ფილმებში, მათ შორის „ჯარისკაცთა საძმოსა“ და „ჰექსში“. მას ასევე მონაწილეობა აქვს მიღებული ზაკ სნაიდერის „300-ში“ (2007) და სტივ მაკ-კუინის ფილმებში.